ERW รายได้ธุรกิจโรงแรมทะลัก! ดันงบ Q2 ขาดทุนลดลง 79% เหลือ 139 ล้าน
ERW รายได้ธุรกิจโรงแรมทะลัก! ดันงบ Q2/65 ขาดทุนลดลง 79% เหลือ 139 ล้านบาท จากช่วงเดียวกันของปีก่อนขาดทุน 689 ล้านบาท ขณะที่ 6 เดือนขาดทุนเหลือ 452 ล้านบาท ลดลง 61% จากช่วงเดียวกันของปีก่อนขาดทุนสุทธิ 1.18 พันล้านบาท
ERW รายได้ธุรกิจโรงแรมทะลัก! ดันงบ Q2/65 ขาดทุนลดลง 79% เหลือ 139 ล้าน จากช่วงเดียวกันของปีก่อนขาดทุน 689 ล้าน
15 ส.ค. 2565

บริษัท ดิ เอราวัณ กรุ๊ป จำกัด (มหาชน) หรือ ERW รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565

สำหรับผลการดำเนินงานฟื้นตัว เนื่องจากในไตรมาส 2/65 บริษัทมีรายได้รวมจากการดำเนินงานเท่ากับ 974 ล้านบาท เติบโตสูงถึงร้อยละ271 เมื่อเทียบกับช่วงเวลาเดียวกันของปีก่อนหน้า และเพิ่มขึ้นร้อยละ 53จากไตรมาสก่อนหน้า
โดยมีปัจจัยสนับสนุนหลักจากการฟื้นตัวที่ชัดเจนของอุตสาหกรรมการท่องเที่ยวจากการปรับลดมาตรการเดินทางเข้าประเทศสำหรับนักท่องเที่ยวต่างชาติของประเทศไทยและการเดินทางระหว่างประเทศทั่วโลกที่ปรับตัวดีขึ้นอย่างต่อเนื่อง ตั้งแต่ไตรมาส 1/65 ส่งผลให้ภาพรวมผลการดำเนินงานของทุกกลุ่มโรงแรมของบริษัทฯ มีการฟื้นตัวที่ดีขึ้นมากจากช่วงเวลาเดียวกันของปีก่อนหน้า